Iolo Davies-White

**Mab Sion a Gwen White, gŵr Tyler Davies-White a tad mabwysiedig i Greta Davies-White.**

### **Cefndir**

Bachgen o'r ddinas oedd Iolo pan gyrhaeddodd Gwmderi. Doedd o ddim eisiau gadael Caerdydd ble'r oedd ei ffrindiau i gyd yn byw. Yn un o dri brawd - y mab canol rhwng Macs a Huw - symudodd gyda gweddill ei deulu i Gwmderi yn mis Awst 2002 pan gafodd ei fam swydd yn feddygfa Cwmderi.

Cafodd Iolo hi'n anodd setlo i mewn i fywyd mewn pentref yn cael ei hun i mewn i drafferthion yn yr ysgol a chwffio gyda'r disgyblion eraill.

### **Colli mam**

Ar ddiwedd mis Awst 2003, tra'n cael archwiliad meddygol rheolaidd, daeth i'r amlwg fod Gwen yn dioddef o diwmor ar yr ymennydd. Cafodd wybod na heb driniaeth mai dim ond rhwng tri a deunaw mis oedd ganddi i fyw. Oherwydd natur y salwch bu'n rhaid i'r teulu ddod i benderfyniad brys ynglyn â mynd ymlaen a'r llawdrinaeth yr wythnos hynny er y posibiliad o sgîl effeithiau.

Roedd Gwen yn awyddus iawn o gadw'r gwir am ei salwch yn gyfrinach rhag weddill y teulu, rhywbeth oedd yn gwneud i Sion deimlo yn anghyfforddus iawn. Yn y pendraw aeth Sion yn groes i ddymuniadau Gwen a galw ar ei rheini Ray a Ruth a'i brawd Cai i rannu'r gwir gyda nhw. Er hyn roedd Gwen yn parhau i fod yn benderfynol o gadw difrifoldeb y sefyllfa rhag ei phlant.

Yn anffodus bu farw Gwen yn ystod y llawdriniaeth a bu rhaid i Sion rannu'r newyddion gyda'i feibion. Roedd Iolo yn enwedig wedi'i frifo i wybod fod Macs wedi darganfod y gwir am ddifrifoldeb y sefyllfa mewn amser i weld ei fam yn yr ysbyty.

A'r teulu ar chwâl, cafodd Iolo drafferthion yn yr ysgol, a gadawodd yn gynnar i astudio i fod yn blymar yng Nghaerdydd.

### **Dychwelyd i Gwmderi**

Pan ddychwelodd adre i Gwmderi a chael croeso mawr, datgelodd ei fod yn hoyw. Cafodd bob cenfogaeth gan ei deulu bryd hynny, ac datblygodd berthynas glòs â'i dad a'i lysfam ar y pryd, Britt Monk.

Ond doredd dod allan fel dyn hoyw yng Nghwmderi ddim yn fêl i gyd. Cafodd ei daro gan Scott Davies ar ôl rhannu cusan ag e, ac aeth i ddwr poeth go iawn yn ei berthynas gyntaf un. Syrthiodd mewn cariad a Alun Edwards, dyn priod, hyn nag e, oedd yn bartner busnes i Sion.

Gadawodd Alun ei wraig Ceri i fyw gyda Iolo, ond daeth eu perthynas i ben yn sgil y pwysau.

### **Damwain car**

Bu Iolo'n byw yn Rhif 7, Stryd Fawr yng nghwmni ei ffrindiau Colin a Gethin. Perthynas gymleth oedd un Iolo a Gethin ers i Iolo daro Gethin â'i gar pan oedd e'n ceisio dianc oddi wrth ei dad, Moc. Roedd Iolo mewn cyfyng gyngor llwyr oherwydd ei fod wedi bod yn yfed a gyrru, ond perswadiodd Britt a Garry fe na ddylai fynd at yr heddlu, yn groes i ddymuniadau Sion, a gafodd ei siomi yn ei fab.

Pan ddaeth Gethin at ei hun, roedd yn cofio popeth, ac am gyfnod hir bu'n bygwth Iolo, gan ei feio am ei roi mewn cadair olwyn, a'i orfodi i ufuddhau i'w ddymuniadau, yn cynnwys rhoi to uwch ei ben a gweini arno. Ond ymhen hir a hwyr, setlodd perthynas y ddau.

### **OCD**

Pan benderfynodd Ieuan Griffiths ei fod am werthu Rhif 7, roedd Iolo yn benderfynnol o brynnu'r lle. Cychwynnodd Iolo llanu ar y ty yn obsesiynol wrth edrych ymlaen i ddod yn landlord ar Colin a Gethin, ond yn y pendraw llwyddodd Garry Monk i gynnig mwy am y ty. Dros gyfnod cychwynodd bryder Iolo ddatblygu'n anhwylder obsesiynol.

Daeth William, heddwas golygus i fewn i fywyd Iolo, ond roedd Iolo yn gyndyn iawn o fod mewn unrhyw fath o berthynas. Bu'n poeni ei enaid ei fod yn dioddef o HIV ar ôl one night stand. Er iddo gymeryd prawf yn dangos canlyniad negatif nid oedd coelio'r canlyniad o achos ei OCD.

Aeth pethau o ddrwg i waeth a rhoddodd straen enfawr ar berthynas Iolo a'i ffrinidau a'i deulu.

### **Lletywr newydd**

Yn 2020 gydag Iolo wedi anafu ei ysgwydd nid oedd yn gallu gweithio fel arfer, ond cynigiodd Sion White y dylai agor ei gartref i letywyr er mwyn help a'r rhent.

Yn ffodus ar yr un cyfnod roedd athrawes newydd yn hyfforddi yn yr Ysgol Gydol Oes a phenderfynwyd Iolo gynnig yr ystafell i **Llio Jones**.

Roedd agwedd brwdfrydig Llio yn ormod i Iolo yn y cychwyn ond buan daeth y ddau i ddeall ei gilydd a dod yn ffrindiau agos. Nid oedd Tyler Davies-White mor frwdfrydig am y sefyllfa yn teimlo fod Llio yn mynd allan o'i ffordd i fod yn ddigywilydd tuag ato ac yntau ddim yn ei adnabod.

Gyda chyfnod clo Corona yn effeithio pawb bu Llio ac Iolo yn sownd hefo'i gilydd am gyfnod cyn i Llio ddychwelyd at ei theulu, rhywbeth a ddyfnhaodd y cyfeillgarwch ymhellach.

Wedi i'r cynfyngiadau leihau dychwelodd Llio i Gwmderi a dod draw i aros gyda Iolo unwiath eto. Roedd Iolo yn bles iawn i'w gweld a roedd yn amlwg bod y ddau yn mwynhau cwmni eu gilydd.

Bu i Kelly Evans sylwi'r hwyliau da ar Iolo a'i holi i weld os oedd wedi cychwyn gweld rhywun newydd ond roedd sioc i'r ddau pan wawriodd y sylweddoliad mai Llio oedd yr un oedd wedi codi calon Iolo.

Y noson honno wedi i Llio baratoi swper iddynt bu tro annisgwyl i'r noson wrth i'r ddau gusanu.

Yn dilyn y gusan bu i'r ddau asesu eu perthynas. Nid oedd gwadu bod y ddau wedi datblygu teimladau am ei gilydd ond roedd Iolo yn hoyw ac er waetha ei gyfeillgarwch gyda Llio nid oedd hynny wedi newid. Wedi drysu, penderfynodd Iolo fynd i ffwrdd o Gwmderi i glirio'i feddwl a gwneud penderfyniadau am ddyfodol.

Dychwelodd rhyw wythnos yn ddiweddarach i ddatgelu i Llio bod dim dyfodol iddynt fel cwpwl. Er i Llio gael ei brifo a chyhuddo Iolo o'i thwyllo ac am chwarae gyda'i theimladau yn y pendraw fe adawodd Cwmderi am swydd newydd yn Gaerdydd ond gyda hi ac Iolo yn ffrindiau unwaith eto.

### **Cancr y fron**

Cychwynnodd Iolo boeni pan fu iddo ddarganfod lwmp ar ei frest. Sylwodd Tyler fod rhywbeth yn bod arno ac wedi i Iolo rannu ei ofidion mynnai Tyler ei bod yn mynd at y doctor. Gyda'i gyn ŵr yn wynebu’r posibiliad fod ganddo gancr daeth Tyler i sylwi gymaint oedd Iolo yn golygu iddo a phenderfynu dod a'i berthynas gydag Aled Richards i ben.

Dan orfodaeth Tyler aeth Iolo i'r ysbyty wedi iddo sylwi allyriad allan o'i deth. Yn dilyn sgan cafodd gadarnhad ei bod yn dioddef o gancr y fron. Yn sgil natur marwolaeth ei fam Dr Gwen White aeth Iolo i ddisgwyl y gwaethaf a doedd ddim yn hapus pan ledaenodd y newyddion am ei ddiagnosis drwy'r pentref.

Ofnai Sion White fod Tyler yn cymryd mantais o'r sefyllfa i agosáu at Iolo unwaith eto a cheisiodd ei orau i gael ei fab i bwyllo.

## **Cyfeiriadau**

1. ↑ https://www.bbc.co.uk/cymrufyw/34843326